
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1877 

14 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Διατμηματικού - Διαπανεπιστημιακού Προ¬ 
γράμματος Μεταπτυχιακών Σπουδών (Δ.Δ.Π.Μ.Σ.) 
των Τμημάτων α) Επιστημών Προσχολικής Αγω¬ 
γής και Εκπαίδευσης, β) Φιλοσοφίας και Παιδα¬ 
γωγικής του ΑΠΘ και γ) Επιστημών της Προσχο¬ 
λικής Αγωγής και του Εκπαιδευτικού Σχεδιασμού 
του Πανεπιστημίου Αιγαίου με τίτλο «Ψυχο¬ 
παιδαγωγική της ένταξης: Ένα σχολείο για 

όλους». 1 

Τροποποίηση Υπουργικής Απόφασης 53484/Β7 (ΦΕΚ 
1191, τ. Β726.8.2003) που αφορά στο Πρόγραμμα 
Μεταπτυχιακών Σπουδών του Τμήματος Πολιτι¬ 
σμικής Τεχνολογίας και Επικοινωνίας του Πανε¬ 
πιστημίου Αιγαίου με τίτλο «Πολιτισμική Πληρο¬ 
φορική και Επικοινωνία» όπως έχει τροποποιηθεί 


και ισχύει. 2 

Έγκριση Προγράμματος Μεταπτυχιακών Σπουδών 
με τίτλο «Αειφορικά Συστήματα Παραγωγής και 
Περιβάλλον στη Γεωργία» του Τμήματος Αγροτι¬ 
κής Ανάπτυξης του Δημοκρίτειου Πανεπιστημίου 

Θράκης. 3 

Έγκριση Προγράμματος Μεταπτυχιακών Σπουδών με 
τίτλο «Μεταπτυχιακή Ειδίκευση στην Ενδοουρο- 
λογία» του Τμήματος Ιατρικής του Δημοκρίτειου 
Πανεπιστημίου Θράκης. 4 


ΑΠΟΦΑΣΕΙ Σ 

Αριθμ. 80639/Β7 (1) 


Έγκριση Διατμηματικού - Διαπανεπιστημιακού Προγράμμα¬ 
τος Μεταπτυχιακών Σπουδών (Δ.Δ.Π.Μ.Σ.) των Τμημάτων 
α) Επιστημών Προσχολικής Αγωγής και Εκπαίδευσης, β) 
Φιλοσοφίας και Παιδαγωγικής του ΑΠΘ και γ) Επιστη¬ 
μών της Προσχολικής Αγωγής και του Εκπαιδευτικού 
Σχεδιασμού του Πανεπιστημίου Αιγαίου με τίτλο «Ψυχο¬ 
παιδαγωγική της ένταξης: Ένα σχολείο για όλους». 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α’) «Εκσυγχρονισμός της Ανώτατης Εκπαίδευ¬ 


σης», του άρθρου 16 παρ. 2 του ν. 2327/1995 (ΦΕΚ 156 τ.Α’) 

«Εθνικό Συμβούλιο Παιδείας.και άλλες διατάξεις», 

του άρθρου 5 παρ. 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση θε¬ 
μάτων του τεχνολογικού τομέα αυτής» και του άρθρου 
23 του ν. 3404/2005 (ΦΕΚ 260 τ.Α') «Ρύθμιση θεμάτων 
του Πανεπιστημιακού .... και άλλες διατάξεις». 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Το απόσπασμα πρακτικών της Γ ενικής Συνέλευσης 
Ειδικής Σύνθεσης του Τμήματος Επιστημών Προσχολι¬ 
κής Αγωγής και Εκπαίδευσης του Αριστοτέλειου Πανε¬ 
πιστημίου Θεσσαλονίκης (συνεδρία 25.5.2007). 

5. Το απόσπασμα πρακτικών της Γ ενικής Συνέλευσης 
Ειδικής Σύνθεσης του Τμήματος Φιλοσοφίας και Παι¬ 
δαγωγικής του Αριστοτέλειου Πανεπιστημίου Θεσσα¬ 
λονίκης (συνεδρία 29.3.2007). 

6. Το απόσπασμα πρακτικών της Συγκλήτου του Αρι- 
στοτέλειου Πανεπιστημίου Θεσσαλονίκης (συνεδρία 
4.7.2007). 

7. Το απόσπασμα πρακτικών της Γ ενικής Συνέλευσης 
Ειδικής Σύνθεσης του Τμήματος Επιστημών της Προ¬ 
σχολικής Αγωγής και του Εκπαιδευτικού Σχεδιασμού 
του Πανεπιστημίου Αιγαίου (συνεδρία 18.1.2007). 

8. Το απόσπασμα πρακτικών της Συγκλήτου του Πα¬ 
νεπιστημίου Αιγαίου (συνεδρία 28.2.2007). 

9. Το υπ’ αριθμ. 73/6.9.2007 έγγραφο του Προέδρου 
του Τμήματος Επιστημών Προσχολικής Αγωγής και 
Εκπαίδευσης του ΑΠΘ και το αριθμ. πρ. 1124/7.9.2007 
έγγραφο της Πρυτανείας του ΑΠΘ. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε από το ακαδημαϊκό έτος 2007 - 2008 τη 
λειτουργία του Διατμηματικού- Διαπανεπιστημιακού 
Προγράμματος Μεταπτυχιακών Σπουδών (Δ.Δ.Π.Μ.Σ.) 
των Τ μημάτων α) Επιστημών Προσχολικής Αγωγής και 

Εκπαίδευσης, β) Φιλοσοφίας και Παιδαγωγικής του ΑΠΘ 
και γ) Επιστημών της Προσχολικής Αγωγής και του Εκ¬ 
παιδευτικού Σχεδιασμού του Πανεπιστημίου Αιγαίου με 
τίτλο «Ψυχο-παιδαγωγική της ένταξηςύΕνα σχολείο για 
όλους», ως ακολούθως: 

Άρθρο 1 

Γ ενικές Διατάξεις 

Τα Τμήματα: α) Επιστημών Προσχολικής Αγωγής και 
Εκπαίδευσης, β) Φιλοσοφίας και Παιδαγωγικής του ΑΠΘ 
και γ) Επιστημών της Προσχολικής Αγωγής και του Εκ¬ 
παιδευτικού Σχεδιασμού του Πανεπιστημίου Αιγαίου 
οργανώνουν και λειτουργούν Μεταπτυχιακό Πρόγραμμα 
Σπουδών με τίτλο: «Ψυχο-παιδαγωγική της ένταξηςύΕνα 
σχολείο για όλους» από το ακαδημαϊκό έτος 2007-2008, 
σύμφωνα με τις διατάξεις της απόφασης αυτής και τις 
διατάξεις των άρθρων 10 έως 12 του ν. 2083/1992. Τη 
διοικητική υποστήριξη του προγράμματος αναλαμβάνει 
το Τμήμα Επιστημών Προσχολικής Αγωγής και Εκπαί¬ 
δευσης του ΑΠΘ. 

Αρθρο 2 

Αντικείμενο-σκοπός 

1. Το Διατμηματικό - Διαπανεπιστημιακό Πρόγραμμα 
Μεταπτυχιακών Σπουδών «Ψυχο-παιδαγωγική της έντα¬ 
ξης: Ένα σχολείο για όλους» αποσκοπεί: 

α) στην εξειδικευμένη και σε βάθος εκπαίδευση πτυ- 
χιούχων, από τους κλάδους των Επιστημών της Αγωγής 
και των Κοινωνικών Επιστημών (εκπαιδευτικών, ψυχο¬ 
λόγων, κοινωνικών επιστημόνων κ.α.) σε θέματα που 
αφορούν στην αξιολόγηση και εκπαίδευση μαθητών με 
αναπηρίες καθώς και μαθητών γλωσσικών-πολιτισμι- 
κών μειονοτήτων σε όλο το εύρος της εκπαίδευσης. 
Πιο συγκεκριμένα στόχος του προγράμματος είναι η 
εμβάθυνση και εξειδίκευση σε δυο κατευθύνσεις α) στις 
ψυχο-παιδαγωγικές συνιστώσες των ειδικών εκπαιδευτι¬ 
κών αναγκών και πιο ειδικά η εμβάθυνση σε θέματα σχο¬ 
λικών δυσκολιών και ήπιας νοητικής καθυστέρησης και η 
απόκτηση γνώσεων και δεξιοτήτων που είναι αναγκαίες 
για την εξυπηρέτηση των μαθητών με Ε.Ε.Α. στους το¬ 
μείς της ψυχικής υγείας και εκπαίδευσης καθώς και της 
σχολικής και κοινωνικής ένταξης, β) στις ψυχο-παιδαγω- 
γικές συνιστώσες της πολυπολιτισμικότητας και ειδικό¬ 
τερα η εμβάθυνση σε θέματα ετερότητας, αξιολόγησης 
και εκπαίδευσης παιδιού από γλωσσικές-πολιτισμικές 
μειονότητες με βασική φιλοσοφία ένα αλληλεπιδρα¬ 
στικό σφαιρικό μοντέλο πολυπολιτισμικής εκπαίδευσης 
που θα οδηγήσει στη σχολική και κοινωνική ένταξη. 
Κοινός άξονας των δύο κατευθύνσεων είναι η ανάδειξη 
όλων των παραμέτρων ενός σύγχρονου σχολείου που 
θα συμπεριλαμβάνει όλους τους μαθητές και θα αντα- 
ποκρίνεται στις εκπαιδευτικές τους ανάγκες. 

β) στην εμβάθυνση σε θέματα επιστημολογίας και 
επιστημονικής έρευνας και στην προπαρασκευή για τη 
συγγραφή διδακτορικής διατριβής. 

2. Η σχολική ένταξη αποτελεί μια σύνθετη διαδικασία 
που εξ αντικειμένου πρέπει να προσεγγίζεται διεπι¬ 
στημονικά. Αυτός είναι και ο βασικός λόγος για την 
επιστημονική σύμπραξη παιδαγωγικών τμημάτων δια¬ 
φορετικών βαθμιδών και προσεγγίσεων προκειμένου 
να μελετηθούν σφαιρικά θέματα τόσο των παιδιών με 
αναπηρίες όσο και των παιδιών από διαφορετικά γλωσ¬ 


σικά πολιτισμικά περιβάλλοντα και να αναδειχτεί τελικά 
ένα μοντέλο ένταξης σύγχρονο, επιστημονικά αξιόπιστο 
και πολιτικά «ορθό» στο πλαίσιο της Ευρώπης όλων των 
πολιτών. Με τον τρόπο αυτό θα αναβαθμιστεί και θα 
εξορθολογικευτεί ο θεσμός της ένταξης ο οποίος ανα¬ 
πτύσσεται τα τελευταία χρόνια θεσμικά στην Ελλάδα, 
χωρίς όμως επαρκή πρωτογενή έρευνα στην ελληνική 
πραγματικότητα. Οι υποψήφιοι του προγράμματος θα 
μπορούν να αποτελέσουν ένα νέο πυρήνα επιστημόνων 
σύμφωνα με τις παιδαγωγικές και κοινωνικές απαιτήσεις 
της σύγχρονης Ευρώπης. Αυτό μπορεί να επιτευχθεί 
α) με την εισαγωγή νέων ολιστικών προσεγγίσεων σε 
θέματα αξιολόγησης και εκπαίδευσης, και β) με την 
εισαγωγή σύγχρονων επιστημονικών πεδίων τα οποία 
αφορούν αφενός στην ανάπτυξη προγραμμάτων διδα¬ 
σκαλίας μεθόδων και στρατηγικών για μαθητές με δυ¬ 
σκολίες μάθησης είτε λόγω γνωστικών εμποδίων είτε 
λόγω γλωσσικών και πολιτισμικών ιδιαιτεροτήτων και 
αφετέρου στην ψυχοπαιδαγωγική της ένταξης στο ρόλο 
της ιστορίας και κοινωνιολογίας της διαφορετικότητας 
και ετερότητας καθώς και στην ανάδειξη του ρόλου 
των οικογενειών και των γονιών μέσα από τα σύγχρονα 
μοντέλα ενδυνάμωσης. 

Άρθρο 3 

Μεταπτυχιακοί Τίτλοι 

Το Διατμηματικό - Διαπανεπιστημιακό Πρόγραμμα 
Μεταπτυχιακών Σπουδών απονέμει: 

1. Μεταπτυχιακό Δίπλωμα Ειδίκευσης στην ψυχοπαιδα¬ 
γωγική της ένταξης με 2 κατευθύνσεις: Α. Ψυχοπαιδαγω¬ 
γικές συνιστώσες των ειδικών εκπαιδευτικών αναγκών 
και Β. Ψυχοπαιδαγωγικές συνιστώσες της πολυπολιτι- 
σμικότητας. 

2. Διδακτορικό δίπλωμα στα επιστημονικά πεδία της 
Ειδικής Αγωγής και της Διαπολιτισμικής Εκπαίδευσης. 

Άρθρο 4 

Κατηγορίες Πτυχιούχων 

Στο Διατμηματικό-Διαπανεπιστημιακό Πρόγραμμα 
Μεταπτυχιακών Σπουδών Ειδικής Αγωγής «Ψυχο-παι- 
δαγωγική της ένταξης: Ένα σχολείο για όλους» γίνο¬ 
νται δεκτοί πτυχιούχοι Τμημάτων Πανεπιστημίων της 
ημεδαπής ή αναγνωρισμένων ομοταγών ιδρυμάτων της 
αλλοδαπής συναφούς γνωστικού αντικειμένου, καθώς 
και πτυχιούχοι Τμημάτων ΤΕΙ συναφούς γνωστικού αντι¬ 
κειμένου. Για τη συνάφεια των αντικειμένων καθώς και 
για τα κριτήρια επιλογής αποφαίνεται η Ειδική Διατμη- 
ματική Επιτροπή, σύμφωνα με την κείμενη νομοθεσία. 
Για τη λήψη του Διδακτορικού Διπλώματος γίνονται 
δεκτοί κάτοχοι του εν λόγω ΜΔΕ ή κάτοχοι άλλων 
συναφών ΜΔΕ. 

Άρθρο 5 

Χρονική Διάρκεια 

Η χρονική διάρκεια για την απονομή των κατά το 
άρθρο 3 τίτλων ορίζεται για μεν την απονομή του Με¬ 
ταπτυχιακού Διπλώματος Ειδίκευσης σε 4 ακαδημαϊκά 
εξάμηνα για δε το Διδακτορικό Δίπλωμα σε 6 τουλάχι¬ 
στον εξάμηνα μετά τη λήψη του ΜΔΕ. 

Άρθρο 6 

Πρόγραμμα Μαθημάτων 

Α. Ι.Τα μαθήματα του ΔΔΠΜΣ, η διδακτική και ερευνη¬ 
τική απασχόληση, οι πρακτικές ασκήσεις και κάθε άλλου 
είδους εκπαιδευτική και ερευνητική δραστηριότητα για 
την απονομή των κατά το άρθρο 3, τίτλων ορίζονται 
ως εξής: 

Α' Εξάμηνο 

Μαθήματα Κορμού - κοινά για τις δύο κατευθύνσεις 

1. Μεθοδολογία έρευνας I (ποσοτική , ποιοτική) (3δ.μ. 
σεμινάρια και 3δ.μ. ερευνητική δραστηριότητα) 

2. Επιστημολογία της διαφορετικότητας και ετερό¬ 
τητας (3δ.μ. σεμινάρια και 3δ.μ. ερευνητική δραστηρι¬ 
ότητα) 

3. Ο ρόλος της συνεργατικής μάθησης και η διαχείριση 
προβλημάτων σχολικής τάξης. (3δ.μ. σεμινάρια και 3δ.μ. 
ερευνητική δραστηριότητα) 

Α' Κατεύθυνση 

4. Ψυχοπαθολογία ( 3δ.μ. σεμινάρια και 3δ.μ. κλινικές 
εφαρμογές) 

5. Συμβουλευτική-Υποστηρικτική γονέων και εκπαι¬ 
δευτικών. (3δ.μ. σεμινάρια και 3δ.μ. ερευνητική δραστη¬ 
ριότητα) 

Β' Κατεύθυνση 

6. Θέματα αλληλεπίδρασης παιδιών γλωσσικών-πολι- 
τισμικών μειονοτήτων (3δ.μ. σεμινάρια και 3δ.μ. ερευνη¬ 
τική δραστηριότητα) 

7. Μοντέλα ενδυνάμωσης οικογενειών από γλωσσι- 
κές-πολιτισμικές μειονότητες. (3δ.μ. σεμινάρια και 3δ.μ. 
ερευνητική δραστηριότητα) 

Β' Εξάμηνο 

Μαθήματα Κορμού - κοινά για τις δύο κατευθύνσεις 

1. Μεθοδολογία έρευνας II (ποσοτική, ποιοτική) (3δ.μ. 
σεμινάρια και 3δ.μ. ερευνητική δραστηριότητα) 

2. Κοινωνιογλωσσολογία (3δ.μ. σεμινάρια και 3δ.μ. 
ερευνητική δραστηριότητα) 

Α' Κατεύθυνση 

3. Επιστημολογία της Ειδικής Αγωγής (3δ.μ. σεμινάρια 
και 3δ.μ. ερευνητική δραστηριότητα) 

4. Διεπιστημονική αξιολόγηση (3δ.μ. σεμινάρια και 3δ.μ. 
ερευνητική δραστηριότητα) 

5. Σχέση ψυχολογικής έρευνας και παιδαγωγικής για 
παιδιά με ειδικές ανάγκες. (3δ.μ. σεμινάρια και 3δ.μ. 
ερευνητική δραστηριότητα) 

Β' Κατεύθυνση 

6. Πολυγλωσσία-Κοινή γλώσσα και διάλεκτοι στην 
εκπαίδευση. (3δ.μ. σεμινάρια και 3δ.μ. ερευνητική δρα¬ 
στηριότητα) 

7. Επιστημολογία της ετερότητας (3δ.μ. σεμινάρια και 
3δ.μ. ερευνητική δραστηριότητα) 

8. Θέματα αξιολόγησης μαθητών γλωσσικών-πολιτι- 
σμικών μειονοτήτων. (3δ.μ. σεμινάρια και 3δ.μ. ερευνη¬ 
τική δραστηριότητα) 

Γ' Εξάμηνο 

Α' Κατεύθυνση 

1. Εξειδικευμένα προγράμματα μεθόδων και στρα¬ 
τηγικών για μαθητές με μαθησιακές δυσκολίες (3δ.μ. 
σεμινάρια και 3δ.μ. ερευνητική δραστηριότητα) 


2. Εναλλακτικά προγράμματα για μαθητές με νοητι- 
κή καθυστέρηση. (3δ.μ. σεμινάρια και 3δ.μ. ερευνητική 
δραστηριότητα) 

3. Παιδαγωγική της σύγκλισης. (3δ.μ. σεμινάρια και 
3δ.μ. ερευνητική δραστηριότητα) 

4. Πρακτική άσκηση 

Β' Κατεύθυνση 

5. Μοντέλα παρέμβασης σε πολυπολιτισμικές τάξεις 
(3δ.μ. σεμινάρια και 3δ.μ. ερευνητική δραστηριότητα) 

6. Μικροδιδασκαλία σε πολυπολιτισμικό περιβάλλον 
(3δ.μ. σεμινάρια και 3δ.μ. ερευνητική δραστηριότητα) 

7. Ανάδειξη της ετερότητας μέσα από τα σχολικά 
εγχειρίδια και τη λογοτεχνία (3δ.μ. σεμινάρια και 3δ.μ. 
ερευνητική δραστηριότητα) 

8. Πρακτική άσκηση 

Δ' Εξάμηνο 

Εκπόνηση διπλωματικής εργασίας 

2. Η κατανομή των μαθημάτων στα εξάμηνα δύναται να 
αλλάξει ύστερα από απόφαση της ΕΔΕ. Κατά τη διάρ¬ 
κεια του 4ου εξαμήνου εκπονείται διπλωματική εργασία, 
η επίβλεψη της οποίας ανατίθεται σε τριμελή επιτροπή 
με απόφαση της Ειδικής Διατμηματικής Επιτροπής. Οι 
πρακτικές, κλινικές και ερευνητικές δραστηριότητες 
κατανέμονται σε όλη τη διάρκεια της φοίτησης 

3. Για τη απονομή Μεταπτυχιακού Διπλώματος Ειδί¬ 
κευσης απαιτείται επιτυχής εξέταση στα προβλεπόμενα 
μαθήματα και στη διπλωματική εργασία, όπως επίσης 
θετική αξιολόγηση της πρακτικής-κλινικής-ερευνητι- 
κής άσκησης από τους αντίστοιχους διδάσκοντες και 
επόπτες. 

Β. Η εκπόνηση της διδακτορικής διατριβής γίνεται 
σύμφωνα με τις ισχύουσες διατάξεις του ν.2083. Δυνη¬ 
τικά με απόφαση της Ειδικής Διατμηματικής Επιτροπής 
μπορούν να πραγματοποιούνται ειδικά σεμινάρια. 

Αρθρο 7 

Αριθμός εισακτέων 

Ο ετήσιος αριθμός των εισακτέων ορίζεται κατ’ ανώ¬ 
τατο όριο σε 50. 

Αρθρο 8 
Προσωπικό 

Στο Διατμηματικό - Διαπανεπιστημιακό Πρόγραμμα 
Μεταπτυχιακών Σπουδών θα διδάξουν μέλη ΔΕΠ από 
τα τμήματα που συνεργάζονται για την υλοποίηση του 
προγράμματος. Επίσης μπορεί να διδάξουν μέλη ΔΕΠ 
αντίστοιχων γνωστικών αντικειμένων από άλλα τμήματα 
του Α.Π.Θ. καθώς και από άλλα Ανώτατα Εκπαιδευτικά 
Ιδρύματα της ημεδαπής ή επισκέπτες καθηγητές της 
αλλοδαπής. 

Αρθρο 9 

Υλικοτεχνική Υποδομή 

Τα τρία τμήματα διαθέτουν επαρκή υλικοτεχνική υπο¬ 
δομή η οποία θα αξιοποιηθεί στο παρόν Μεταπτυχιακό 
Πρόγραμμα. 

Άρθρο 10 

Διάρκεια λειτουργίας 

Το Διατμηματικό - Διαπανεπιστημιακό Πρόγραμμα 
Μεταπτυχιακών Σπουδών θα λειτουργήσει μέχρι και το 
ακαδημαϊκό έτος 2011-2012. 

Άρθρο 11 

Κόστος λειτουργίας 

1. Το ετήσιο κόστος λειτουργίας του προγράμματος 
υπολογίζεται σε 25.000 ευρώ και αναλύεται ως εξής: 


Δαπάνη 

Κόστος 

α) Αναλώσιμα 

1.000 € 

β) Έντυπο Υλικό 

5.000 € 

γ) Μετακινήσεις 

7.000 € 

δϊ Δαπάνεο εΕωτεοικών συνεονατών 

12.000 € 

ΣΥΝΟΛΟ 

25.000 € 


2. Το ανωτέρω κόστος θα καλυφθεί από: 

α) ερευνητικά προγράμματα 

β) μετεκπαιδευτικά σεμινάρια σε εκπαιδευτικούς και 
ψυχολόγους 

γ) δωρεές, χορηγίες κλπ. 

Άρθρο 12 

Μεταβατικές Διατάξεις 

Όλα τα θέματα που δεν προβλέπονται στην παρούσα 
απόφαση και μέχρι να εκδοθεί ο Κανονισμός Μεταπτυχι¬ 
ακών Σπουδών θα ρυθμίζονται από τα αρμόδια όργανα 
σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2007 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 85359/Β7 (2) 

Τροποποίηση Υπουργικής Απόφασης 53484/Β7 (ΦΕΚ 
1191,τ. Β726.8.2003) που αφορά στο Πρόγραμμα Με¬ 
ταπτυχιακών Σπουδών του Τμήματος Πολιτισμικής 
Τεχνολογίας και Επικοινωνίας του Πανεπιστημίου Αι¬ 
γαίου με τίτλο «Πολιτισμική Πληροφορική και Επικοι¬ 
νωνία» όπως έχει τροποποιηθεί και ισχύει. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ. 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 


3. Την αριθ. 37876/ΣΤ5 (ΦΕΚ 608 τ. Β'/26.4.2004) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Την Υπουργική Απόφαση 53484/Β7 (ΦΕΚ 1191,τ. 
Β'/26.8.2003) έγκρισης του Προγράμματος Μεταπτυχι¬ 
ακών Σπουδών του Τμήματος Πολιτισμικής Τεχνολογίας 
και Επικοινωνίας του Πανεπιστημίου Αιγαίου με τίτλο 
«Πολιτισμική Πληροφορική και Επικοινωνία» και τη δι¬ 
όρθωση αυτής (ΦΕΚ 1753 τ,Β'/26.11.2003) όπως τροπο¬ 
ποιήθηκε με τις αριθ. 24193/Β7 (ΦΕΚ 577/τ.Β'/28.4.2005) 
και 57988π.ε./Β7 (ΦΕΚ 144/τ.Β'/8.2.2006) Υπουργικές 
Αποφάσεις. 

5. Το απόσπασμα πρακτικών της Γ ενικής Συνέλευσης 
Ειδικής Σύνθεσης του Τμήματος Πολιτισμικής Τεχνο¬ 
λογίας και Επικοινωνίας του Πανεπιστημίου Αιγαίου 
(συνεδρία 24.5.2007). 

6. Το απόσπασμα πρακτικών της Συγκλήτου του Πα¬ 
νεπιστημίου Αιγαίου (συνεδρία 27.6.2007). 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε την αριθ. 53484/Β7 (ΦΕΚ 1191,τ. 
Β'/26.8.2003) Υπουργική Απόφαση Έγκρισης του Προ¬ 
γράμματος Μεταπτυχιακών Σπουδών (ΠΜΣ) του Τμή¬ 
ματος Πολιτισμικής Τεχνολογίας και Επικοινωνίας του 
Πανεπιστημίου Αιγαίου με τίτλο «Πολιτισμική Πληρο¬ 
φορική και Επικοινωνία» όπως έχει τροποποιηθεί και 
ισχύει, ως ακολούθως: 

Το άρθρο 6 «Πρόγραμμα Μαθημάτων» τροποποιείται 
ως εξής: 

1. Η παράγραφος «Μαθήματα Προγράμματος Μετα¬ 
πτυχιακών Σπουδών» αντικαθίσταται ως εξής: 

«ΜΑΘΗΜΑΤΑ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ 
ΣΠΟΥΔΩΝ 

α) Το ΜΔΕ περιλαμβάνει δύο Κατευθύνσεις Σπουδών: 
Α' Μουσειολογία και Β' Σχεδιασμός Ψηφιακών Πολιτι¬ 
στικών Προϊόντων. Στην κάθε κατεύθυνση προσφέρο- 
νται συνολικά, στα δύο πρώτα εξάμηνα του ΜΔΕ δέκα 
πέντε (15) μαθήματα, ενώ το τρίτο εξάμηνο αφιερώνεται 
στην εκπόνηση της μεταπτυχιακής διατριβής. Από το 
σύνολο των προσφερόμενων μαθημάτων, οι φοιτητές 
και των δύο κατευθύνσεων υποχρεούνται να παρακο¬ 
λουθήσουν και να εξεταστούν επιτυχώς σε δέκα (10) 
μαθήματα: οκτώ (8) υποχρεωτικά κορμού (Υ) και δύο 
(2) υποχρεωτικά κατ’ επιλογή (ΥΕ). Η υποχρέωση αυτή 
μπορεί να περιορίζεται ή να προσαυξάνεται, κατά περί¬ 
πτωση, ανάλογα με το περιεχόμενο των προπτυχιακών 
σπουδών του φοιτητή, η τυχόν ερευνητικές του εμπει¬ 
ρίες και δημοσιεύσεις. 

β) Η κατανομή των μεταπτυχιακών μαθημάτων ανά 
εξάμηνο έχει ως εξής: 

Α' Εξάμηνο 

ΚΑΤΕΥΘΥΝΣΗ ΜΟΥΣΕΙΟΛΟΓΙΑ 

Πέντε (5) μαθήματα κορμού (Υ) εκ των οποίων τα δύο 
(2) είναι κοινά με τη δεύτερη κατεύθυνση. 

Μαθήματα Κορμού: 

1. Σύγχρονη Μουσειολογία. 

2. Μουσείο και Εκπαίδευση: Ψηφιακά Μέσα στη Μου- 
σειοπαιδαγωγική 

3. Πληροφοριακά Συστήματα Μουσείων 
Μαθήματα κοινά: 

1. Διαδραστικός σχεδιασμός 

2. Τρισδιάστατη Απεικόνιση Πληροφοριών I 
ΚΑΤΕΥΘΥΝΣΗ ΣΧΕΔΙΑΣΜΟΣ ΨΗΦΙΑΚΩΝ ΠΟΛΙΤΙΣΤΙ¬ 
ΚΩΝ ΠΡΟΪΟΝΤΩΝ 

Πέντε (5) μαθήματα κορμού (Υ) εκ των οποίων τα δύο 
(2) είναι κοινά με τη πρώτη κατεύθυνση. 

Μαθήματα Κορμού: 

1. Πολιτιστική Αναπαράσταση 

2. Γραφικός Σχεδιασμός 

3. Πολιτιστικός Σχεδιασμός 
Μαθήματα κοινά: 

1. Διαδραστικός Σχεδιασμός 

2. Τρισδιάστατη Απεικόνιση Πληροφοριών I 
Β' Εξάμηνο 

ΚΑΤΕΥΘΥΝΣΗ ΜΟΥΣΕΙΟΛΟΓΙΑ 
Τρία (3) μαθήματα κορμού (Υ) εκ των οποίων τα δύο 
(2) είναι κοινά και στις δύο κατευθύνσεις, καθώς και 
επτά (7) μαθήματα υποχρεωτικά κατ' επιλογή (ΥΕ), τα 
οποία είναι κοινά και στις δύο κατευθύνσεις. Από τα 
επτά (7) προσφερόμενα ΥΕ μαθήματα στο Β' εξάμηνο, 
οι φοιτητές υποχρεούνται να επιλέξουν και να παρα¬ 
κολουθήσουν τα δύο. 

Μάθημα Κορμού: 

Ψηφιοποίηση Συλλογών 
Μαθήματα κοινά: 

1. Τεχνολογία Πολυμέσων 

2. Τρισδιάστατη Απεικόνιση Πληροφοριών II 
Μαθήματα Υποχρεωτικά κατ’ Επιλογή (κοινά): 

1. Δημιουργία Ψηφιακών Εκθεμάτων 

2. Ειδικά Ζητήματα Πολιτισμικής Κληρονομιάς 

3. Θεωρία και Πρακτική Εκθέσεων, Έργων και Θε¬ 
σμών 

4. Ψηφιακές Εφαρμογές για τη Βιομηχανία του Θεά¬ 
ματος: Απεικόνιση Κινούμενων Χαρακτήρων. 

5. Πολιτιστική Οικονομία. 

6. Τέχνη και εικονική πραγματικότητα. 

7. Πολιτιστικές Τεχνολογίες και Πολυμέσα. 
ΚΑΤΕΥΘΥΝΣΗ ΣΧΕΔΙΑΣΜΟΣ ΨΗΦΙΑΚΩΝ ΠΟΛΙΤΙΣΤΙ¬ 
ΚΩΝ ΠΡΟΪΟΝΤΩΝ 

Τρία (3) μαθήματα κορμού (Υ) εκ των οποίων τα δύο 
(2) είναι κοινά και στις δύο κατευθύνσεις, καθώς και 
επτά (7) μαθήματα υποχρεωτικά κατ' επιλογή (ΥΕ), τα 
οποία είναι κοινά και στις δύο κατευθύνσεις. Από τα 
επτά (7) προσφερόμενα ΥΕ μαθήματα στο Β' εξάμηνο, 
οι φοιτητές υποχρεούνται να επιλέξουν και να παρα¬ 
κολουθήσουν τα δύο. 

Μάθημα Κορμού: 

Σχεδιασμός Γραφικών Διεπαφών Χρήσης 
Μαθήματα κοινά: 

1. Τεχνολογία Πολυμέσων 

2. Τρισδιάστατη Απεικόνιση Πληροφοριών II 
Μαθήματα Υποχρεωτικά κατ’ Επιλογή (κοινά): 

1. Δημιουργία Ψηφιακών Εκθεμάτων 

2. Ειδικά Ζητήματα Πολιτισμικής Κληρονομιάς 

3. Διοργάνωση και Επιμέλεια Εκθέσεων Τέχνης 


4. Ψηφιακές Εφαρμογές για τη Βιομηχανία του Θεά¬ 
ματος: Απεικόνιση Κινούμενων Χαρακτήρων 

5. Πολιτιστική Οικονομία 

6. Τέχνη και εικονική πραγματικότητα 

7. Πολιτιστικές Τεχνολογίες και Πολυμέσα 

Γ' Εξάμηνο 

Μεταπτυχιακή Διατριβή» 

2. Το εδάφιο 1 της παραγράφου «Μεταπτυχιακά Μαθή¬ 
ματα - Διδακτικές Μονάδες» αντικαθίσταται ως εξής: 

«Όλα τα μαθήματα είναι εξαμηνιαία, το καθένα διδά¬ 
σκεται τριάντα εννέα (39) ώρες το εξάμηνο και αντι¬ 
στοιχεί σε έξι (6) διδακτικές μονάδες. Η μεταπτυχιακή 
διατριβή διαρκεί ένα εξάμηνο και αντιστοιχεί σε τριάντα 
(30) διδακτικές μονάδες.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 10 Σεπτεμβρίου 2007 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 284/Β7 (3) 

Έγκριση Προγράμματος Μεταπτυχιακών Σπουδών με 
τίτλο «Αειφορικά Συστήματα Παραγωγής και Περι¬ 
βάλλον στη Γεωργία» του Τμήματος Αγροτικής Ανά¬ 
πτυξης του Δημοκρίτειου Πανεπιστημίου Θράκης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ159 Α') «Εκσυγχρονισμός της Ανώτατης Εκπαίδευ¬ 
σης», του άρθρου 16 παρ. 2 του ν. 2327/1995 (ΦΕΚ 156 
Α') «Εθνικό Συμβούλιο Παιδείας .... και άλλες διατάξεις» 
και των άρθρων 1 και 5 παρ. 12 και 13 του ν.2961/2001 
(ΦΕΚ 114 Α’) «Διάρθρωση των ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα νομο¬ 
θεσίας για την Κυβέρνηση και Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Την αριθ. 37876/ΣΤ5 (ΦΕΚ 608 τ. Β'/26.4.2004) κοινή 
απόφαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Το απόσπασμα πρακτικών της Γ.Σ.Ε.Σ. του Τμήμα¬ 
τος Αγροτικής Ανάπτυξης Δημοκρίτειου Πανεπιστημίου 
Θράκης (συνεδρία 1η/8.11.2006). 

5. Το απόσπασμα πρακτικών της Συγκλήτου του Δη- 
μοκρίτειου Πανεπιστημίου Θράκης (617/14.12.2006). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2007-08 τη λει¬ 
τουργία του Προγράμματος Μεταπτυχιακών Σπουδών 
με τίτλο «Αειφορικά Συστήματα Παραγωγής και Περι¬ 
βάλλον στη Γεωργία» του Τμήματος Αγροτικής Ανά¬ 
πτυξης του Δημοκρίτειου Πανεπιστημίου Θράκης, ως 
ακολούθως: 

Αρθρο 1 

Γενικές Διατάξεις 

Το Τμήμα Αγροτικής Ανάπτυξης του Δημοκρίτειου 
Πανεπιστημίου Θράκης οργανώνει Πρόγραμμα Μετα¬ 
πτυχιακών Σπουδών, το οποίο θα λειτουργήσει από το 
ακαδημαϊκό έτος 2007-08 σύμφωνα με τις διατάξεις της 
απόφασης αυτής και τις διατάξεις των άρθρων 10 έως 
12 του νόμου 2083/1992. 

Αρθρο 2 

Αντικείμενο - Σκοπός 

Το Τμήμα Αγροτικής Ανάπτυξης, ανταποκρινόμενο 
στις επιτακτικές ανάγκες που επιβάλλει η πορεία της 
Ελλάδας προς το μέλλον, δημιουργεί και οργανώνει 
Πρόγραμμα Μεταπτυχιακών Σπουδών, το οποίο στο¬ 
χεύει στις σύγχρονες ανάγκες του τόπου. Θεωρώντας 
ότι η λειτουργία Π.Μ.Σ. στα Πανεπιστήμια της χώρας 
είναι βασική για να γίνουν και να διατηρηθούν αντα¬ 
γωνιστικές οι Ελληνικές επιχειρήσεις και κατ’ επέκταση 
η Ελληνική οικονομία, το παρόν Π.Μ.Σ. επιδιώκει την 
παροχή υψηλού επιπέδου εκπαίδευσης στα συναφή με 
το αντικείμενό του γνωστικά πεδία της σύγχρονης Γε- 
ωπονικής επιστήμης, με έμφαση στην αξιοποίηση των 
νέων τεχνολογιών, την έρευνα και την καινοτομία, ώστε 
να εμπλουτιστεί το ανθρώπινο δυναμικό που απασχο¬ 
λείται στον ευρύτερο χώρο της Γεωργίας με στελέχη 
ικανά να ηγηθούν ομάδων πρωτοπορίας εξειδικευμένης 
γνώσης στον κρίσιμο αυτό τομέα για την ανάπτυξη της 
χώρας. Στόχο του Π.Μ.Σ. αποτελεί ιδιαίτερα η υποστήρι¬ 
ξη της βιώσιμης Γ εωργίας μέσα από την ολοκληρωμένη 
διαχείριση της γεωργίας ως αναπτυξιακού παράγοντα 
από στελέχη υψηλού επιπέδου. 

Προς την κατεύθυνση αυτή, το Π.Μ.Σ. του Τμήματος 
Αγροτικής Ανάπτυξης του Δημοκρίτειου Πανεπιστημίου 
Θράκης αποσκοπεί τόσο στην προαγωγή της παιδείας 
των μεταπτυχιακών φοιτητών/φοιτητριών στη Γεωπο- 
νική επιστήμη όσο και στην ανάπτυξη της αντίστοιχης 
ειδικής επιστημονικής έρευνας. Το συγκεκριμένο Π.Μ.Σ 
αποβλέπει πρωτίστως στην εμβάθυνση και τη μεγαλύ¬ 
τερη δυνατή εξειδίκευση των μεταπτυχιακών φοιτητών/ 
φοιτητριών στις βασικές και επιμέρους κατευθύνσεις 
της Γεωπονικής επιστήμης. 

Αρθρο 3 

Μεταπτυχιακοί Τίτλοι 

Το Π.Μ.Σ. οδηγεί στην απονομή: 

1. Μεταπτυχιακού Διπλώματος Ειδίκευσης (Μ.Δ.Ε) στα 
«Αειφορικά Συστήματα Παραγωγής και Περιβάλλον στη 
Γ εωργία». 

2. Διδακτορικού Διπλώματος (Δ.Δ.) στα «Αειφορικά 
Συστήματα Παραγωγής και Περιβάλλον στη Γ εωργία». 

Άρθρο 4 

Κατηγορίες Πτυχιούχων 

1. Στο Π.Μ.Σ. γίνονται δεκτοί για την απόκτηση του 
Μεταπτυχιακού Διπλώματος Ειδίκευσης (Μ.Δ.Ε.) πτυ- 
χιούχοΐ: 

α. του Τμήματος Αγροτικής Ανάπτυξης του Δημοκρί- 
τειου Πανεπιστημίου Θράκης. 

β. των Γεωπονικών Τμημάτων του Γεωπονικού Πανε¬ 
πιστημίου Αθηνών, του Αριστοτελείου Πανεπιστημίου 
Θεσσαλονίκης, του Πανεπιστημίου Θεσσαλίας, του Πα¬ 


νεπιστημίου Ηπείρου και αντίστοιχων Τμημάτων των ΑΕΙ 
της ημεδαπής ή ομοταγών αναγνωρισμένων Ιδρυμάτων 
της αλλοδαπής καθώς και Τμημάτων θετικής, τεχνολο¬ 
γικής και κοινωνικο-οικονομικής κατεύθυνσης εφόσον 
έχουν παρακολουθήσει κατά τη διάρκεια των σπουδών 
τους μαθήματα Αγροτικής Ανάπτυξης ή συναφούς γνω¬ 
στικού αντικειμένου. 

γ. των Τμημάτων Τ.Ε.Ι σύμφωνα με τις διατάξεις του 
άρθρου 5 παρ. 12 του νόμου 2916/2001. 

δ. των Τμημάτων Α.Σ.Ε.Ι. 

2. Για το Δ.Δ. γίνονται δεκτοί οι κάτοχοι του εν λόγω 
Μ.Δ.Ε ή άλλου Μεταπτυχιακού Διπλώματος Ειδίκευσης 
συναφούς γνωστικού αντικειμένου. 

Αρθρο 5 

Χρονική Διάρκεια 

Για την απονομή του Μεταπτυχιακού Διπλώματος 
Ειδίκευσης (Μ.Δ.Ε) απαιτείται η φοίτηση επί τρία (3) 
διδακτικά εξάμηνα. 

Η χρονική διάρκεια για την εκπόνηση της Διδακτορι¬ 
κής Διατριβής ορίζεται σε έξι (6) τουλάχιστον διδακτικά 
εξάμηνα μετά τη λήψη του Μεταπτυχιακού Διπλώματος 
Ειδίκευσης. 

Αρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απο¬ 
νομή των κατά το άρθρο 3 τίτλων ορίζονται ως εξής: 

Α. Για το Μ.Δ.Ε.: 

Οι μεταπτυχιακοί φοιτητές παρακολουθούν υπο¬ 
χρεωτικά κατά τη διάρκεια των σπουδών τους οκτώ 
(8) μαθήματα που προσφέρονται αντίστοιχα στα δύο 
πρώτα (Α’ και Β') διδακτικά εξάμηνα. Κάθε μάθημα δι¬ 
δάσκεται τρεις (3) ώρες εβδομαδιαίως και μέρος του 
μαθήματος δύναται να έχει τη μορφή εργαστηριακών 
ή/και πρακτικών ασκήσεων. Κάθε μάθημα πιστώνεται 
με τέσσερις (4) διδακτικές μονάδες. Ο μεταπτυχιακός 
φοιτητής οφείλει μετά το πέρας των δύο πρώτων (Α' 
και Β') διδακτικών εξαμήνων να έχει παρακολουθήσει και 
εξετασθεί επιτυχώς σε όλα τα υποχρεωτικά μαθήματα, 
ώστε να έχει συγκεντρώσει 32 Διδακτικές Μονάδες. Το 
τρίτο (Γ') διδακτικό εξάμηνο διατίθεται για τη συγγραφή 
και εκπόνηση της μεταπτυχιακής εργασίας καθώς και 
την παρακολούθηση μιας σειράς διαλέξεων/σεμιναρίων, 
που πιστώνονται με δέκα (10) Διδακτικές Μονάδες. Στη 
μεταπτυχιακή εργασία αντιστοιχούν πενήντα (50) Διδα¬ 
κτικές Μονάδες. Συνολικά, για την απόκτηση του Μ.Δ.Ε., 
ο μεταπτυχιακός φοιτητής οφείλει να συγκεντρώσει 92 
Διδακτικές Μονάδες. 


ΑΝΑΛΥΤΙΚΑ: 

ΥΠΟΧΡΕΩΤΙΚΑ ΜΑΘΗΜΑΤΑ Α' ΕΞΑΜΗΝΟΥ 


Α/Α 

ΜΑΘΗΜΑΤΑ 

Δ.Μ. 

1 . 

Νέες - Εναλλακτικές Καλλιέργειες 

4 

2. 

Αειφορική Διαχείριση Γενετικού Υλικού 

4 

3. 

Σύγχρονες Τάσεις στη Φυτοπροστασία 

4 

4. 

Μέτρηση Οικολογικής Επικινδυνότητας 

4 


Σύνολο Διδακτικών Μονάδων 

16 

ΥΠΟΧΡΕΩΤΙΚΑ ΜΑΘΗΜΑΤΑ Β' ΕΞΑΜΗΝΟΥ 


Α/Α 

ΜΑΘΗΜΑΤΑ 

Δ.Μ. 

1 . 

Μικροβιακή Οικολογία 

α 

2. 

Ανάπτυξη Μοντέλων και Ανάλυση στη 
Γεωργική Έρευνα 

α 

3. 

Πολιτική Διεθνών Οργανισμών:Αγροτική 
Πολιτική, Ανάπτυξη και Περιβάλλον 


α 

Παραγωγή Προϊόντων Ποιότητας Ζωικής 
Προέλευσης 



Σύνολο Διδακτικών Μονάδων 

16 


Γ ΕΞΑΜΗΝΟ 


Α/Α 


Δ.Μ. 

1 . 

Διαλέξεις/Σεμινάρια 

10 

2. 

Συγγραφή και εκπόνηση μεταπτυχιακής 
εργασίας 

50 


Β. Για το Δ.Δ.: 

Κάθε μεταπτυχιακός φοιτητής μετά την απονομή Με¬ 
ταπτυχιακού Διπλώματος Ειδίκευσης, μπορεί με αίτησή 
του να συνεχίσει για απόκτηση Διδακτορικού Διπλώμα¬ 
τος, σύμφωνα με τη διαδικασία που προβλέπεται από 
τις διατάξεις του νόμου 2083/1992. 

Αρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ’ 
ανώτατο όριο στους (30) τριάντα φοιτητές. 

Αρθρο 8 
Προσωπικό 

Στο ΠΜΣ θα διδάξουν κυρίως μέλη ΔΕΠ του Τμήμα¬ 
τος. Επίσης, ομότιμοι καθηγητές, επισκέπτες καθηγητές, 
εντεταλμένοι επίκουροι καθηγητές ή ειδικοί επιστήμο¬ 
νες, ερευνητές αναγνωρισμένων ερευνητικών ιδρυμάτων 
της ημεδαπής ή της αλλοδαπής, που πληρούν τις προ¬ 
ϋποθέσεις των διατάξεων του άρθρου 12 παρ. 3. 

Αρθρο 9 

Υλικοτεχνική Υποδομή 

Η υλικοτεχνική υποδομή του Τμήματος Αγροτικής Ανά¬ 
πτυξης δύναται να καλύψει τις ανάγκες λειτουργίας του 
Π.Μ.Σ. καθώς διαθέτει κτιριακό συγκρότημα στην Ορε- 
στιάδα, το οποίο περιλαμβάνει αμφιθέατρα, αίθουσες 
διδασκαλίας - πλήρως εξοπλισμένες με εποπτικά και 
ηλεκτρονικά μέσα -, αίθουσες εργαστηρίων, βιβλιοθήκη 
και αναγνωστήριο. 

Άρθρο 10 

Διάρκεια Λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2011 - 12 . 

Αρθρο 11 

Κόστος Λειτουργίας 

1. Το ετήσιο κόστος λειτουργίας εκτιμάται ότι θα ανέλ- 
θει στο ποσό των 45.000,00 € και αναλύεται ως εξής: 


Κατηγορία Δαπάνης 


Εξωτερικοί Συνεργάτες 

9.000,00 

Αναλώσιμα 

22.500,00 

Δαπάνες ειδικών εκπαιδευτικών 
ημερίδων / εκδηλώσεων / επισκέ¬ 
ψεων 

9.000,00 

Αλλες Δαπάνες 

4.500,00 

Σύνολο 

45.000,00 


2. Πηγές κάλυψης του κόστους λειτουργίας του Π.Μ.Σ. 
θα είναι η καταβολή διδάκτρων. 

Άρθρο 12 

Μεταβατικές Διατάξεις 

Τα θέματα που δεν αναφέρονται στην παρούσα από¬ 
φαση θα ρυθμίζονται από τον Κανονισμό Μεταπτυχια¬ 
κών Σπουδών καθώς και από τα αρμόδια όργανα σύμ¬ 
φωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 10 Σεπτεμβρίου 2007 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 44958/Β7 (4) 

Έγκριση Προγράμματος Μεταπτυχιακών Σπουδών με 
τίτλο «Μεταπτυχιακή Ειδίκευση στην Ενδοουρολο- 
γία» του Τμήματος Ιατρικής του Δημοκρίτειου Πα¬ 
νεπιστημίου Θράκης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη, 

1. Τις διατάξεις των άρθρων 11 έως 12 του ν. 2083/1992 
(ΦΕΚ159 Α') «Εκσυγχρονισμός της Ανώτατης Εκπαίδευ¬ 
σης», του άρθρου 16 παρ.2 του ν. 2327/1995 (ΦΕΚ 156 τ.Α') 
«Εθνικό Συμβούλιο Παιδείας ... και άλλες διατάξεις», του 
άρθρου 5 παρ. 12γ του ν. 2916/2001 (ΦΕΚ 114 Α') «Διάρ¬ 
θρωση της ανώτατης εκπαίδευσης και ρύθμιση θεμάτων 
του τεχνολογικού τομέα αυτής» και του άρθρου 23 του 
ν. 3404/05 (ΦΕΚ 260 τ.Α') «Ρύθμιση θεμάτων του Πανε- 
πιστημιακού....και άλλες διατάξεις». 

2. Τις διατάξεις του άρθρου 90 του «Κώδικα νομο¬ 
θεσίας για την Κυβέρνηση και Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Την υπ’ αριθμ. 37876/ΣΤ5 (ΦΕΚ 608 τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Το απόσπασμα πρακτικού της Γ.Σ.Ε.Σ του Τμήματος 
Ιατρικής του Δ.Π.Θ. (6/6.3.2007). 

5. Το απόσπασμα πρακτικού της Συγκλήτου του Δη- 
μοκρίτειου Πανεπιστημίου Θράκης (619/22.3.2007). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Εγκρίνουμε από το ακαδημαϊκό έτος 2007-08 τη λει¬ 
τουργία του Προγράμματος Μεταπτυχιακών Σπουδών 
με τίτλο «Μεταπτυχιακή Ειδίκευση στην Ενδοουρολογία» 
του Τμήματος Ιατρικής του Δημοκρίτειου Πανεπιστημίου 
Θράκης, ως εξής: 

Αρθρο 1 

Γενικές Διατάξεις 

Το Τμήμα Ιατρικής του Δημοκρίτειου Πανεπιστημίου 
Θράκης οργανώνει Πρόγραμμα Μεταπτυχιακών Σπου¬ 
δών με τίτλο «Μεταπτυχιακή Ειδίκευση στην Ενδοουρο- 
λογία», το οποίο θα λειτουργήσει από το ακαδημαϊκό 
έτος 2007-2008 σύμφωνα με τις διατάξεις της απόφα¬ 
σης αυτής και τις διατάξεις των άρθρων 10 έως 12 του 
νόμου 2083/1992. 

Αρθρο 2 

Αντικείμενο - Σκοπός 

1. Αντικείμενο του Προγράμματος Μεταπτυχιακών 
Σπουδών (ΠΜΣ) είναι η μεταπτυχιακή διδασκαλία, έρευ¬ 
να και πρακτική εκπαίδευση στην Ενδοουρολογία. 

2. Σκοποί του ΠΜΣ είναι: 

α) η κατάρτιση - εξειδίκευση νέου επιστημονικού 
δυναμικού σε περιοχή επιστημονικής αιχμής της Εν- 
δοουρολογίας, όπως η Ενδοσκοπική χειρουργική, αντι¬ 
μετώπιση των παθήσεων της ουρήθρας - προστάτου 
- ουροδόχου κύστεως - ουρητήρων - νεφρών. 

β) η σε βάθος κατάρτιση επιστημόνων, ώστε αυτοί να 
καταστούν ικανοί για την παραγωγή νέας γνώσης. 

Αρθρο 3 

Μεταπτυχιακοί Τίτλοι 

Το ΠΜΣ οδηγεί στην απονομή: 

Α. Μεταπτυχιακού Διπλώματος Ειδίκευσης (ΜΔΕ) με 
τίτλο «Μεταπτυχιακή Ειδίκευση στην Ενδοουρολογία». 

Β. Διδακτορικού Διπλώματος. 

Αρθρο 4 

Κατηγορίες Πτυχιούχων 

Στο ΠΜΣ γίνονται δεκτοί πτυχιούχοι Τμημάτων Ια¬ 
τρικής της ημεδαπής και Τμημάτων ομοταγών Ιδρυμά¬ 
των της αλλοδαπής που κατέχουν τίτλο ειδικότητας 
ουρολογίας ή τουλάχιστον έχουν διεκπεραιώσει ένα 
χρόνο Γ ενικής Χειρουργικής και τρία χρόνια ειδικότητας 
ουρολογίας. 

Αρθρο 5 

Χρονική Διάρκεια 


Το ΠΜΣ οδηγεί στην απονομή: 

Α. Μεταπτυχιακού Διπλώματος Ειδίκευσης, η διάρκεια 
του οποίου ορίζεται σε ένα πλήρες ημερολογιακό έτος 
(12 μήνες). 

Β. Διδακτορικού Διπλώματος, η διάρκεια του οποίου 
ορίζεται σε τουλάχιστον έξι (6) επιπλέον εξάμηνα μετά 
τη λήψη του Μ.Δ.Ε. 



Αρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απο¬ 
νομή των κατά το άρθρο 3 τίτλων ορίζονται ως εξής: 

Α. Το πρόγραμμα σπουδών για την απόκτηση του 
Μ.Δ.Ε. περιλαμβάνει κύκλο θεωρητικών μαθημάτων, κύ¬ 
κλο πρακτικής εκπαίδευσης και κύκλο εκπαίδευσης και 
εξάσκησης σε θέματα έρευνας καθώς επίσης και τη 
διπλωματική εργασία, η οποία εκπονείται μετά το πέρας 
των μαθημάτων και σε χρονικό διάστημα τουλάχιστον 
τριών (3) μηνών. 

Β. Τα ΠΜΣ περιλαμβάνει τους παρακάτω εκπαιδευτι¬ 
κούς κύκλους: 

Α' ΕΞΑΜΗΝΟ 

1. ΚΥΚΛΟΣ ΘΕΩΡΗΤΙΚΗΣ ΕΚΠΑΙΔΕΥΣΗΣ 

1.1. Κύκλος σεμιναρίων - Μαθημάτων: Παθολογοανα- 
τομική μελέτη και νεότερες τεχνικές που εφαρμόζονται 
σε παθήσεις: 

α. της ουρήθρας 
β. του προστάτη 
γ. της ουροδόχου κύστεως 
δ. των ουρητήρων 
ε. των νεφρών 

Σύνολο: 5 ώρες και 1 διδακτική μονάδα 

1.2. Κύκλος σεμιναρίων - Μαθημάτων: Απεικονιστικές 
μέθοδοι - διαγνωστικές επεμβατικές τεχνικές στην Εν- 
δοουρολογία. 

Θεματολογία: 

α. Απεικονιστική μέθοδος και επεμβατική χρήση του 
υπερηχογραφήματος 

β. Απεικονιστική μέθοδος και επεμβατική χρήση της 
αξονικής τομογραφίας 
Σύνολο: 5 ώρες και 1 διδακτική μονάδα 

1.3. Βασικές αρχές χειρουργικής στην Ενδοουρολο- 
γία 

Θεματολογία: 
α. Ηπατίτιδα Β, Θ 

β. Επίκτητος ανοσοποιητική ανεπάρκεια - ΑΙϋδ (ΗΙ\/) 
γ. Ασφάλεια από τη χρήση της χειρουργικής διαθερ¬ 
μίας 

δ. Ασφάλεια από τη χρήση των ΙαεθΓδ 
ε. Ασφάλεια από τη χρήση των πηγών λιθοθρυψίας 
στ. Ασφάλεια από τη χρήση της ακτινοσκόπησης (X- 
Βαγ) 

ζ. Αποστείρωση - αντιβιοτικά, σε μια απλή ουρολοί¬ 
μωξη 

η. Ανατομία - ενδοσκοπική ανατομία του ουροποιη¬ 
τικού 

θ. Συμπτώματα - διάγνωση ασθενών με ΙυΙε 
ι. Αναγνώριση - μετεγχειρητική αντιμετώπιση ΤΙΙΗ 
- συνδρόμου, ακράτειας των ούρων 
ια. Διορθική βιοψία προστάτου 
ιβ. Παρουσίαση και διάγνωση της λιθίασης. Αντιμετώ¬ 
πιση ενός κωλικού 
ιγ. Εξωσωματική λιθοθρυψία 

ιδ. Εκπαιδευτικά μοντέλα στην Ενδοουρολογία 
ιε. Μετεγχειρητική αντιμετώπιση: έλεγχος πόνου, ανα¬ 
πνευστική ανεπάρκεια, έλεγχος υγρών - μεταγγίσεις, 
μετεγχειρητική κινητοποίηση, χειρουργική σηψαιμία. 
Σύνολο: 20 ώρες και 4 διδακτικές μονάδες 

1.4. Βασικές αρχές ενδοσκοπικής χειρουργικής των 
παθήσεων της ουρολογίας 

Θεματολογία: 
α. Ουρηθροσκόπηση 
β. Κυστεοσκόπηση 
γ. Ανιούσα πυελογραφία 
δ. Εισαγωγή και αφαίρεση ενός ϋύ εΐαπΐ. 
ε. Ουρητηροσκόπηση. Αντιμετώπιση στενώματος ου¬ 
ρητήρα. 

στ. Διαδερμική νεφροστομία 
ζ. Ουρηθροτομία - κυστεολιθοθρυψία 
η. Εκτομή αυχένος κύστεως 
θ. Εκτομή όγκου κύστεως 

ι. Εκτομή καλοήθους υπερπλασίας του προστάτου 
ια. Ενδοσκοπική αντιμετώπιση ουρητηροκήλης 
ιβ. Ελάχιστα επεμβατικές μέθοδοι αντιμετώπισης των 
παθήσεων του προστάτη 
ιγ.Ουρητηρολιθοθρυψία 
ιδ.Διαδερμική λιθοθρυψία 

ιε.Ενδοσκοπική διόρθωση στένωσης πυελοουρητηρι- 
κής συμβολής 

ιστ.Ενδοσκοπική αντιμετώπιση όγκων του ανώτερου 
ουροποιητικού 

ιζΠαιδιατρική ενδοουρολογία 

Σύνολο: 20 ώρες και 4 διδακτικές μονάδες 

1.5. Κύκλος Σεμιναρίων - Μαθημάτων: Βασικές αρχές 
έρευνας στην ενδοουρολογία 

Θεματολογία: 

α. Στοιχεία μοριακής βιολογίας - γενετικής 
β. Φυσιολογία: στοιχεία αιμόστασης. Στοιχεία φυσιο¬ 
λογίας του κυττάρου. 

γ. Φυσιολογία της κύστεως - προστάτου - ουρητήρα. 
Φαρμακολογία 

δ. Νεφρική φυσιολογία - επιπτώσεις της απόφραξης 
Σύνολο: 5 ώρες και 1 διδακτική μονάδα 

2. ΚΥΚΛΟΣ ΠΡΑΚΤΙΚΗΣ ΕΚΠΑΙΔΕΥΣΗΣ 

2.1. Κύκλος πρακτικής εκπαίδευσης στην Ενδοουρο- 
λογία. 

Εκπαίδευση σε βασικές τεχνικές σε εξομοιωτές. 

2.2. Κύκλος πρακτικής εκπαίδευσης στην ενδοσκοπι¬ 
κή χειρουργική των παθήσεων του κατώτερου ουρο¬ 
ποιητικού συστήματος στο εργαστήριο - ενδοσκοπικό 
τμήμα. 

Θεματολογία: 

α. Τεχνική της διορθικής βιοψίας του προστάτη 
β. Τεχνική ουροθροσκόπησης - κυστεισκόπησης 
γ. Τεχνική εισαγωγής και αφαίρεσης ενός ύϋ είβηΐ 
δ. Τεχνικές Ελάχιστα επεμβατικών μεθόδων αντιμε¬ 
τώπισης των παθήσεων του προστάτη 
Σύνολο: 60 ώρες και 12 διδακτικές μονάδες 


2.3. Κύκλος πρακτικής εκπαίδευσης στην ενδοσκο¬ 
πική χειρουργική των παθήσεων του ανώτερου ουρο¬ 
ποιητικού συστήματος στο εργαστήριο - ενδοσκοπικό 
τμήμα. 

Θεματολογία: 

α. Τεχνική της διαδερμικής νεφροστομίας 
β. Τεχνική εισαγωγής και αφαίρεσης ενός ύϋ είβηΐ 
Σύνολο: 50 ώρες και 10 διδακτικές μονάδες 

Β' ΕΞΑΜΗΝΟ 

1. ΚΥΚΛΟΣ ΘΕΩΡΗΤΙΚΗΣ ΕΚΠΑΙΔΕΥΣΗΣ 

1.1. Κύκλος σεμιναρίων - Μαθημάτων: Βασικές αρχές 
έρευνας στην Ενδοουρολογία 

Θεματολογία: 

α. Στατιστική μεθοδολογία - αξιολόγηση - ανάλυση 
μελετών 

β. Σχεδιασμός κλινικών πρωτοκόλλων 
γ. Σχεδιασμός πειραματικών μελετών 
δ. Κριτική αξιολόγηση παρουσίασης αποτελεσμάτων 
κλινικών μελετών σχετικά με τις ενδοουρολογικές πα¬ 
θήσεις 

ε. Δεοντολογικά προβλήματα - ηθικά διλήμματα 
Σύνολο: 10 ώρες και 2 διδακτικές μονάδες 

2. ΚΥΚΛΟΣ ΠΡΑΚΤΙΚΗΣ ΕΚΠΑΙΔΕΥΣΗΣ 

2.1. Κύκλος πρακτικής εκπαίδευσης στην ενδοσκοπική 
χειρουργική των παθήσεων του ανώτερου και κατώτε¬ 
ρου ουροποιητικού συστήματος στο χειρουργείο. 

Θεματολογία: 
α. Τεχνική ουρηθροτομίας 
β. Τεχνική εκτομής αυχένος κύστεως 
γ. Τεχνική διουρηθρικής εκτομής προστάτου 
δ. Τεχνική διουρηθρικής εκτομής όγκων ουροδόχου 
κύστεως 

ε. Τεχνική διουρηθρικής εκτομής ουρητηροκήλης 
στ. Τεχνική ουρητηρολιθοτριψίας 
ζ. Τεχνική αντιμετώπισης στενωμάτων ουρητήρα 
η. Τεχνική διαδερμικής λιθοτριψίας 
θ. Τεχνική ουρητηροσκοπικής διόρθωσης στένωσης 
πυελοουρητηρικής συμβολής 
ι. Τεχνική ουρητηροσκοπικής αντιμετώπισης όγκων 
του ανώτερου ουροποιητικού 
Σύνολο: 100 ώρες και 20 διδακτικές μονάδες 

2.2. Κύκλος πρακτικής εκπαίδευσης στην εξωσωματική 
λιθοτριψία στη μονάδα εξωσωματικής λιθοτριψίας. 

Θεματολογία: 

α. Εξωσωματική λιθοτριψία λίθων νεφρών 
β. Εξωσωματική λιθοτριψία λίθων ουρητήρων 
Σύνολο: 100 ώρες και 20 διδακτικές μονάδες 

2.3. Πρακτική εκπαίδευση και άσκηση των φοιτητών 
του ΠΜΣ στην έρευνα σε τομείς παθήσεων του ανώτε¬ 
ρου και κατώτερου ουροποιητικού συστήματος. 

2.3.1. Κριτική παρουσίαση, ανάλυση και συζήτηση από 
τους φοιτητές του ΠΜΣ επίκαιρων άρθρων της διεθνούς 
βιβλιογραφίας σχετικών με τις παθήσεις του ανώτερου 
και κατώτερου ουροποιητικού συστήματος. Σεμινάρια 
με τη μορφή εισηγήσεων - παρουσιάσεων από τους 

μεταπτυχιακούς φοιτητές, επίκαιρων ή αμφιλεγόμενων 
θεμάτων σχετικών με τις παθήσεις του ανώτερου και 
κατώτερου ουροποιητικού συστήματος που αφορούν 
στην ενδοουρολογία. 

2.3.2. Ανάληψη από τους φοιτητές του ΠΜΣ πειραματι¬ 
κής ή κλινικής ερευνητικής εργασίας για την εκπόνηση 
μεταπτυχιακής διπλωματικής διατριβής. Η υποχρέωση 
αυτή θα περιλαμβάνει από την πλευρά του φοιτητή: α) 
σύνταξη και παρουσίαση του ερευνητικού πρωτοκόλλου, 
β) οργάνωση και εκτέλεση της κλινικής μελέτης ή των 
πειραμάτων και συλλογή των στοιχείων, γ) στατιστική 
ανάλυση και ερμηνεία των αποτελεσμάτων και δ) πα¬ 
ρουσίαση των αποτελεσμάτων. 

Σύνολο: 370 ώρες και 74 διδακτικές μονάδες 

Σημειώνεται ότι για την απόκτηση του Μ.Δ.Ε. απαιτεί¬ 
ται ανελλιπής παρακολούθηση του 90% επί συνόλου 161 
Διδακτικών Μονάδων (η Διδακτική Μονάδα αντιστοιχεί 
σε 5 ώρες διδασκαλίας) όλων των κύκλων θεωρητικής 
και πρακτικής εκπαίδευσης και των δύο (2) εξαμήνων, 
η επιτυχής εξέταση των υποψηφίων και η επιτυχής πα¬ 
ρουσίαση της μεταπτυχιακής εργασίας. 

Αρθρο 7 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ’ 
ανώτατο όριο στους (20) είκοσι φοιτητές κατ’ έτος. 

Άρθρο 8 
Προσωπικό 

Στο ΠΜΣ θα διδάξουν κυρίως μέλη ΔΕΠ του Τμήματος 
Ιατρικής καθώς και μέλη ΔΕΠ άλλων Τμημάτων του ίδιου 
ή άλλου Α.Ε.Ι. Επίσης, ομότιμοι καθηγητές, επισκέπτες 
καθηγητές, εντεταλμένοι επίκουροι καθηγητές ή ειδικοί 
επιστήμονες, ερευνητές αναγνωρισμένων ερευνητικών 
ιδρυμάτων της ημεδαπής ή της αλλοδαπής, που πλη¬ 
ρούν τις προϋποθέσεις των διατάξεων του άρθρου 12 
παρ. 3. 

Άρθρο 9 

Υλικοτεχνική Υποδομή 

Η απαραίτητη υλικοτεχνική υποδομή (αίθουσες διδα¬ 
σκαλίας, βιβλιοθήκες) θα διατεθεί από την υπάρχουσα 
υποδομή του ΔΠΘ καθώς και από την απαραίτητη εργα¬ 
στηριακή υποδομή των ενεργά εμπλεκομένων στο Π.Μ.Σ 
Κλινικών και Εργαστηρίων του Πανεπιστημίου. 

Άρθρο 10 

Διάρκεια Λειτουργίας 

Το ΠΜΣ θα λειτουργήσει μέχρι το ακαδημαϊκό έτος 
2014-2015. 


Άρθρο 11 

Κόστος Λειτουργίας 

1. Το ετήσιο κόστος λειτουργίας εκτιμάται ότι θα ανέλ- 
θει στο ποσό των 80.000,00 € και αναλύεται ως εξής: 


Κατηγορία Δαπάνης 

Προϋπολογισμός 

€ 

Ανθρώπινο Δυναμικό (διοικητική 
και τεχνική υποστήριξη - εξωτε¬ 
ρικοί συνεργάτες - διδάσκοντες) 

33.000,00 

Υποτροφίες 

3.000,00 

Δαπάνες μετακινήσεων 

9.000,00 

Προμήθεια εκπαιδευτικού υλικού 

25.000,00 

Αναλώσιμα 

2.000,00 

Προμήθεια, συντήρηση εξοπλισμού 
- λογισμικού 

3.000,00 

Δαπάνες Δημοσιότητας 

3.000,00 

Άλλες Δαπάνες 

2.000,00 

Σύνολο 

80.000,00 


2. Το κόστος λειτουργίας του προγράμματος θα κα¬ 
λυφθεί από: α) δίδακτρα (το ύψος των διδάκτρων θα 
ανέλθει περίπου στο ποσό των 3.000,00 € ανά φοιτητή 
για ένα πλήρη κύκλο σπουδών, β) χορηγίες, γ) δωρεές 
και δ) πόσης φύσεως εισφορές. 

Άρθρο 12 

Μεταβατικές Διατάξεις 

Τα θέματα που δεν αναφέρονται στην παρούσα από¬ 
φαση θα ρυθμίζονται από τον Κανονισμό Μεταπτυχια¬ 
κών Σπουδών καθώς και από τα αρμόδια όργανα σύμ¬ 
φωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 10 Σεπτεμβρίου 2007 

Ο ΥΦΥΠΟΥΡΓΟΣ 


ΣΠΥΡΙΔΩΝ ΤΑΛΙΑΔΟΥΡΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ, σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΐΌΠΐ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 - ϊηΙθΓηβΙ: Η11ρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 6 ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι 
τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης 
πενήντα τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ιΐΐρ://νν\Λ/νν·6ΐ·αΓ - ο-ιπβϊΙ: ννο1>ιτΐ35ΐοΐ(α)6ΐ·αΓ 











